**Ydelsesbeskrivelse for Pensionatet + Portnerboligen**

**§ 110-boformer**

|  |
| --- |
| **FAKTA** |
| **Paragraf(fer)** | **Adresse** | **Tilbudsportalen** |
| SEL § 110 | Pensionatet: Per Bjørns vej 20a, 3100 Hornbæk Portnerboligen: Ndr. Strandvej 3b, 3000 Helsingør | <http://bit.ly/2ljXPpF>  |
| **Antal pladser** | **Kvalitetsstandard** | **Hjemmeside** |
| 14 | <http://bit.ly/2mAfwDa>  | <http://bit.ly/2m851JT>  |
| **Dækning** | Personale fra 08.00-16.00 man-tors. – 08.00-13.00 fredag. |
| **Målgruppe** | Borgere ramt af hjemløshed med sociale eller psykiske udfordringer. |
| **Hvem er ansat** | Der er ansat socialrådgiver, pædagogisk personale og studerende. |
| **Fysisk rammer** | Pensionatet: Værelserne er møbleret men uden eget bad og toilet. Der er fælles bad og toilet på hver etage. Værelserne er ca. 15 m2. Portner boligen: Værelserne er møbleret men uden eget bad og toilet. Der er fælles badeværelse. Værelserne er ca. 15 m2. |
| **Egenbetaling** | Egenbetaling fastsættes af myndighedssagsbehandler.  |
|  |  |
| **INDSATSEN** |
| § 110 i Lov om Social Service. Pensionatet er et midlertidigt botilbud, der henvender sig til borgere der er ramt af hjemløshed og sociale problemer. Medarbejderne er på pensionatet i dagtimerne på hverdage. Medarbejderne tager udgangspunkt i den enkelte beboers opholdsplan og støtter beboerne i at styrke deres sociale kompetencer, så de kan vende tilbage til egen bolig. Medarbejderne yder også støtte til etablering i eget hjem. Det kan være bostøtte, etablering af netværk eller andre aktiviteter.  |
| **Ledsagelse** | Ledsagelse til møder med relevante samarbejdspartnere |
| **Pædagogiske metoder** | Alle beboere får ved indflytning tilknyttet en casemanager, som med udgangspunkt i kontinuerligt relationsarbejde støtter beboerne i deres dagligdag. Gennem jeg-støttende samtaler, motivationsarbejde og en anerkendende ressourceorienteret tilgang, arbejdes der med styrkelse af sociale færdigheder. Der tilbydes råd og vejledning i forhold til at kunne opnå og bevare egen bolig.Anerkendende tilgange og systemisk forståelse. – Motiverende samtaler, Jeg-støttende samtaler, empowerment, relationspædagogik og recovery. |
| **Værdier** | Personalet søger at skabe en tryg og meningsfuld ramme for hjemløse i et anerkendende miljø. Personalet modtager hvert enkelt menneske med åbent sind og værdighed, inspirerer og udvikler borgernes ressourcer til at skabe et meningsfyldt liv. |
| **Brugerindflydelse** | Personalet understøtter, så vidt det er muligt, beboernes initiativer. Hvis de ikke kan gøre rent, samarbejder man om det, og beboeren kan lære hvordan det gøres.Hvis beboerne har ønsker om kreativitet eller andet skaffer Pensionatet gerne materiale for at understøtte initiativet, hvis det ligger inden for det muliges grænser. Pensionatet guider til hvilke fora beboernes ønsker og behov kan blive taget op i. Vi lytter til det de kommer med, reagerer på deres behov og støtter dem i det de gerne vil, Det er en balance at respektere, at folk gerne vil være sig selv, og at personalet samtidig skal holde dem i gang i forhold til at komme videre med deres liv.  |
| **Samarbejde med pårørende** | Der er samarbejde med pårørende i det omfang at beboerne har givet samtykke til dette, samt at beboerne ønsker at der skal samarbejdes med de pårørende.  |
|  |  |
| **INDHOLD** |
| **Aktiviteter og traditioner** | Pensionatet: Der er en årlig tur, hvor beboerne selv er med til at planlægge hvor turen går hen. En gang ugentligt er der gå tur i skoven. Hvert år holder Pensionatet julefrokost med beboerne, hvor personale samt beboer deltager i madlavningen. Der er beboermøde en gang om måned, hvor medarbejder kan give informationer og beboer kan komme med ønske til forandre eller for eksempel til hvor turen næste gang skal gå til.Pensionatet: Der er morgenmad hver fredag, samt frokost ved beboermøderne en gang om måneden. Portnerboligen: Mulighed for kaffe/te og mad ved beboermøderne. |
| **Dagligdagens rytme** | Pensionatet prioriterer at kontoret er åbent så vidt det er muligt. Både personale og brugere er med til indretning, praktisk arbejde, istandsættelsesprojekter, madlavning, julefrokoster, påskefrokoster og udflugter.Vi er alle, personale og beboere, med til, at bære kulturen videre til nye beboere på en inkluderende og involverende måde. Det endelige ansvar for kultur og formidling hviler på personalet. Nogle beboere laver mad og bager brød på eget initiativ. Sætter blomster op og dyrker grøntsager i haven.Dagligdagens rytme på Pensionatet er naturligvis mangefold mere nuanceret end en kort beskrivelse kan gengive. Hver dag har sine udfordringer og solstrålehistorier. |